Indkaldelse+til+ekstraordinær+generalforsamling+januar+2011


 * Ekstraordinær generalforsamling i Københavns Fødevarefællesskab torsdag d. 27/1 2011 kl. 19 i Folkets Hus, Stengade 50 **

Punkter
 * Godkendelse af budget for 2011 (Carsten: Vi har kun godkendt regnskab for 2009, dvs hele 2010 mangler, Kristine: Vores ordinære generalforsamling ligger jo i oktober, det må være dér at regnskabet for det forrige kalenderår gokendes, det er jo et fast punkt på dagsordenen dér, ikke? Selvom det til den tid er længe siden.. Men den i januar er jo blot ekstraordinær og derfor mener jeg ikke regnskab for 2010 skal godkendes dér. Carsten: Nej men budget 2010 skal vel laves / godkendes før budget 2011? Mit forslag er at vi fremlægger budget for begge årene dér i januar)
 * Behandling af forslag om økonomisk (og administrativ/ juridisk?) struktur for Københavns Fødevarefællesskab (Carsten: Herunder et mere perspektiverende oplæg fra CBS-studerende).

Økonomigruppen lægger et forslag ud på hjemmesiden inden den ekstraordinære generalforsamling således at alle medlemmer kan orientere sig inden mødet.

Til generalforsamlingen d. 9/10 2010 blev det besluttet at der 4 gange om året afholdes medlemsmøder, hvor de ansøgninger der er kommet til udviklingspuljen behandles af de fremmødte medlemmer. Vi har besluttet, at vi ikke går videre med den model før den økonomiske struktur er vedtaget, da disse to er afhængige af hinanden.

Der vil blive serveret kaffe, te og kage. I kan skrive jer på i vagtplanen, hvis I vil tage en kage med eller stå for klargøring eller oprydning. Husk at også opgaver som disse gælder for en tjans i fællesskabet.

Vi håber på at i møder talstærkt op fra alle lokalafdelinger for at diskutere Københavns Fødevarefællesskabs fremtid.

Vel mødt! Kollektivgruppen